Vyf en twintig jaar gelede het jy ons onverwags verlaat. Hoe wens ek nie dat jy gespaar kon bly om my man en kind te kon leer ken nie! Weet jy hoe great hulle is? Weet jy hoe gelukkig ons is? Daar is so baie in my lewe wat jy gemis het, wat ek gemis het om met jou te deel. Maar op ‘n manier glo ek dat jy nogsteeds deel van my lewe is.
Ai Dellie jy laat my nou aan my Ma dink. Genadiglik is sy nog gespaar. Sy is lief daarvoor om foto’s van al haar kinders en kleinkinders op kassies oral in die huis te he. In die jare wat ek oorsee wat vertel my pa my, het sy baie maal voor die foto’s gestaan en gehuil. Sy is nie iemand wat maklik wys as sy treurig is nie.